Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2019/C 304/06)

Ova se obavijest objavljuje u skladu s člankom 17. stavkom 5. Delegirane uredbe Komisije (EU) 2019/33 (1).

OBAVIJEST O ODOBRENJU STANDARDNE IZMJENE

„Lessini Durello”/„Durello Lessini”

Referentni broj: PDO-IT-A0447-AM02

Datum obavijesti: 21.5.2019.

OPIS I RAZLOZI ODOBRENE IZMJENE

1. Kategorija vina i metoda proizvodnje

Opis i razlozi

Sljedećim kategorijama proizvoda obuhvaćenih oznakom dodaju se specifikacije za metodu proizvodnje:

„Lessini Durello spumante” Charmatova metoda i klasična metoda

„Lessini Durello spumante” riserva, klasična metoda

Cilj je te izmjene omogućiti da se pjenušavo vino proizvedeno klasičnom metodom pusti u potrošnju prije nego što se ispuni uvjet da vina kategorije „riserva” moraju odležati na kvascima 36 mjeseci. Naime, sve je veća potražnja za pjenušavim vinima proizvedenima klasičnom metodom, koja vinima daje ugodan osvježavajući i živahan okus bolje strukture.

Izmjena se odnosi na članak 1. specifikacije proizvoda i odjeljak 1.3. jedinstvenog dokumenta (Opis vina).

2. Enološki postupci – preinaka teksta

Opis i razlozi

Za kategoriju „Lessini Durello Spumante” izbrisano je upućivanje na stavljanje na tržište kategorija proizvoda s informacijama o sadržaju šećera te upućivanje na to da se fermentacija provodi isključivo u zatvorenim spremnicima.

Tekst je potrebno preinačiti kako bi odražavao formalne izmjene tih upućivanja u drugim relevantnim člancima specifikacije proizvoda.

Izmjena se odnosi na članak 5. specifikacije proizvoda i odjeljak 1.3. jedinstvenog dokumenta (Opis vina).

3. Značajke pri konzumaciji – informacije o metodama proizvodnje za pojedinačne kategorije proizvoda, razlike u sadržaju šećera i alkoholnoj jakosti

Opis i razlozi

Za razne kategorije proizvoda obuhvaćene oznakom navedene su razne metode proizvodnje pjenušavih vina. „Lessini Durello spumante” Charmatova metoda i klasična metoda i „Lessini Durello Spumante riserva” klasična metoda.

Za sve je kategorije uvedeno upućivanje na sadržaj šećera „dosaggio zero”.

Za kategoriju „Lessini Durello Spumante riserva” alkoholna jakost smanjena je s 12,00 % na 11,50 % vol.

Izmjenama se utvrđuju različite kategorije proizvoda i pruža detaljan opis njihovih organoleptičkih svojstava; navedena fizičko-kemijska svojstva dobivena na temelju enoloških ispitivanja potvrđuju kvalitetu proizvoda obuhvaćenih oznakom.

Za pjenušava vina koja su proizvedena klasičnom metodom i odležala su na kvascima od 9 do 36 mjeseci umetnut je poseban organoleptički opis kako bi se ta kategorija proizvoda razlikovala od kategorije „Lessini Durello spumante riserva”.

Za sve je kategorije uvedeno upućivanje na sadržaj šećera „dosaggio zero”.

Izmjena se odnosi na članak 6. specifikacije proizvoda i odjeljak 1.3. jedinstvenog dokumenta (Opis vina).

4. Pakiranje – dodavanje mogućnosti upotrebe boca zapremnine do 15 litara

Opis i razlozi

Uvedenom se izmjenom maksimalna zapremnina boca koje se upotrebljavaju za pakiranje vina obuhvaćenih oznakom povećava s 9 na 15 litara.

Cilj je izmjene omogućiti upotrebu boca veće zapremnine kako bi se zadovoljila potražnja na tržištu.

Izmjena se odnosi na članak 8. specifikacije proizvoda, ali se njome ne mijenja jedinstveni dokument.

JEDINSTVENI DOKUMENT

1. Naziv proizvoda

Lessini Durello

Durello Lessini

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorije proizvoda od vinove loze

5. Kvalitetno pjenušavo vino

4. Opis vina

„Lessini Durello” ili „Durello Lessini” pjenušavo vino, Charmatova metoda

Ova kategorija proizvoda odlikuje se nježnom i postojanom pjenom, blijedom slamnatožutom bojom sa zelenkastim odsjajima te nježnom, blago voćnom aromom; okus je svjež, ugodan i skladan, a udio neprevrela šećera varira od „dosaggio zero” do polusuhog.

Najmanja ukupna alkoholna jakost iznosi 11 % vol., a najmanja količina suhog ekstrakta bez šećera iznosi 14 g/l.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 6,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Lessini Durello” ili „Durello Lessini” spumante, klasična metoda

Ova kategorija proizvoda odlikuje se nježnom i postojanom pjenom te slamnatožutom bojom različita intenziteta. U aromi se osjete nježne naznake kvasca. Okus je ugodno bogat i skladan, a udio neprevrela šećera varira od „dosaggio zero” do polusuhog. Najmanja ukupna alkoholna jakost iznosi 11,5 % vol., a najmanja količina suhog ekstrakta bez šećera iznosi 15 g/l.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanji ukupni sadržaj kiselosti 5,5 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

„Lessini Durello” ili „Durello Lessini” spumante riserva, klasična metoda

Ova kategorija proizvoda odlikuje se finom i intenzivnom pjenom te bojom koja varira od slamnatožute različita intenziteta do zlatnožute, katkad s bakrenim odsjajima. Aromu obilježavaju složene, zrele note. Okus je skladan, a udio neprevrela šećera varira od „dosaggio zero” do polusuhog. Najmanja količina suhog ekstrakta bez šećera: 15 g/l.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11,50 Najmanji ukupni sadržaj kiselosti Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

a. Osnovni enološki postupci

Ne postoje

b. Najveći prinos

Durella

112 hektolitara po hektaru

6. Razgraničeno zemljopisno područje

Područje proizvodnje vina obuhvaćenih registriranom oznakom izvornosti „Lessini Durello” ili „Durello Lessini” uključuje:

(a) u pokrajini Veroni: čitavo područje sljedećih općina: Vestenanova, San Giovanni Ilarione i dio područja općina Montecchia di Crosara, Roncà, Cazzano di Tramigna, Tregnago, Badia Calavena.

(b) u pokrajini Vicenzi: čitavo područje sljedećih općina: Arzignano, Castelgomberto, Chiampo, Brogliano, Gambugliano, Trissino i dio općina Cornedo, Costabissara, Gambellara, Isola Vicentina, Malo, Marano Vicentino, Monte di Malo, Montebello Vicentino, Montecchio Maggiore, Montorso Vicentino, Nogarole Vicentino, San Vito di Leguzzano, Schio, Zermeghedo.

Granice područja sljedeće su: na istoku, počevši na granici s pokrajinom Vicenzom, u mjestu Calderina na koti 36, granica prati cestu koja vodi prema naselju Roncà, prolazeći mjestima Binello i Momello. Prolazi kroz naselje Roncà i nastavlja se cestom koja siječe pokrajinsku cestu Monteforte Montecchia sve dok ne dođe do granice s općinom Montecchia di Crosara. Prati granicu te općine do kote 64 te se odatle nastavlja cestom koja ponovno vodi na pokrajinsku cestu južno od zadružnog vinskog podruma u općini Montecchia di Crosara. Kratko se nastavlja prema sjeveru duž pokrajinske ceste Val d’ Alpone do mosta na istoimenoj planinskoj rječici te odatle ide uzduž općinske ceste koja prolazi kroz mjesta Molino, Castello i San Pietro južno od naselja Montecchia di Corsara. Nastavlja se sve dok ne dođe do planinske rječice Rio Albo (kota 85), koja omeđuje to područje, i ne dosegne kotu 406 južno od naselja Corgnan i Tolotti, gdje se spaja s granicom općine Cazzano di Tramigna. Odatle se proteže uzduž općinske ceste za Marsilio te slijedi izohipsu do mjesta Rio V. Brà i V. Magragna sve do kote 149 u mjestu Caliari. Od mjesta Caliari nastavlja se u smjeru sjevera cestom za Campiano do mjesta Panizzolo (kota 209), gdje se spaja s planinskom rječicom Tramignom; slijedi rječicu Tramignu u smjeru sjevera do granice općine Tregnano, koju kratko prati u smjeru zapada do mjesta Rovere (kota 357 i zatim kota 284). Nastavlja se cestom za Tregnano prelazeći kotu 295, na kojoj ulazi u naselje Tregnano, kroz koje prolazi glavnom cestom do kote 330. Odatle izlazi na općinsku cestu koja vodi do naselja Marcemigo, prolazi kroz to naselje te se nastavlja do mjesta Morini (kota 481). Zatim slijedi pokrajinsku cestu za San Mauro di Saline (kota 523). Nastavlja slijediti pokrajinsku cestu za S. Mauro di Saline (kota 523). Slijedi pokrajinsku cestu za S. Mauro di Saline u smjeru sjevera do mjesta Bettola na granici s općinom Badia Calavena. Od mjesta Bettola općinskom se cestom spušta u dolinu prolazeći kroz mjesta Canovi, Valle, Antonelli, Riva i Fornari te ulazi na područje mjesta Badia Calavena. Od kote 451 prati općinsku cestu u smjeru istoka, dolazi do mjesta Colli (kota 734) te se spaja s granicom općine Vestenanova (kota 643). Nastavlja se općinskom cestom te prolazi naselje Castelvero, sve do naselja Vestenavecchia i potom do centra općine Vestenanova. Odatle slijedi općinsku cestu za Siveri do mjesta Alberomato. Odatle prolazi uz mjesto Bacchi te se potom spaja s granicom pokrajine Vicenze. Slijedi granice pokrajine u smjeru sjevera do kote 474 m.n.v. te se odatle proteže uzduž sjeverne granice općine Chiampo u smjeru istoka i potom u smjeru juga do križanja te granice i pokrajinske ceste koja spaja Chiampo i Nogarole Vicentino (kota 468 m.n.v.). Slijedi tu cestu do iza naselja Nogarole te se nastavlja cestom koja vodi za Selva di Trissino i dolazi do naselja Capitello odmah iza kote 543, gdje skreće lijevo duž puta koji vodi do akvadukta. Nastavlja se tim putem, prolazi kroz područje Prizzi te se na koti 530 spaja s cestom koja vodi za Cornedo, koju prati prolazeći kroz područja Pellizzari i Duello sve do križanja s općinskom cestom koja vodi za područja Caliari, Stella i Ambrosi, prolazi uz mjesto Grigio te se ponovno spaja s pokrajinskom cestom koja vodi za Cornedo. U Cornedu se spaja s državnom cestom br. 246, koju prati skoro sve do mosta Nori; zatim skreće u smjeru istoka te slijedi općinsku cestu koja prolazi uz mjesta Colombara, Bastianci, Muzzolon i Milani (kota 547). Odatle slijedi kolni put u smjeru sjeveroistoka sve do područja Crestani na koti 532. Potom prati općinsku cestu koja vodi prema mjestima Mieghi, Milani (kota 626), Casare di Sopra, Casare di Sotto i Godeghe, sve do križanja s općinskom cestom Monte di Malo-Monte Magrè, koju prati sve do naselja Monte Magrè. Odatle prati cestu koja vodi za Magrè sve do kote 294, potom se nastavlja u smjeru sjeverozapada do kote 218 te odatle slijedi cestu Valfreda do mjesta Raga (kota 414) i nastavlja se do općinske granice između mjesta Schio i Torrebelvicino, koju prati do kote 216. Odatle prati rječicu Leogra do mosta na državnoj cesti br. 46 te se odatle nastavlja uzduž obalne ceste do kote 188. Potom slijedi državnu cestu br. 46 Schio-Vicenza do mjesta Fonte di Castelnovo. Prolazi kroz to mjesto te se nastavlja cestom koja vodi za Costabissaru, prolazeći uz mjesta Ca’ de Tommasi i Pilastro.

Dalje granica slijedi općinsku cestu koja vodi od mjesta Costabissara do mjesta Creazzo, prolazi mjestom S. Valentino te dolazi do južne granice općine Costabissara. Prati tu granicu u smjeru zapada sve do križanja s cestom koja iz mjesta Gamgubliano vodi prema Sovizzu, uz cestu Valdiezza. Odatle prati cestu prema Castelgombertu sve dok ne dođe do ceste za sela Busa, Pilotto i Vallorona s lijeve strane. Nakon znaka za zaustavljanje slijedi cestu Sinistra i na nju se vraća nakon obilaska raskrižja s cestom za selo Monteschiavi. Na raskrižju s cestom koja vodi za sela Contrà Callorona, Rubbo i Spinati ne skreće na tu cestu, nego nastavlja ravno sve dok na kraju ne dođe do ceste Vallorona. Nastavlja nadesno te prateći konturu uzvisine dolazi do sela Valdimolino. Nastavlja se uzduž ceste koja iz mjesta Montecchio Maggiore vodi za Sant’Urbano (cesta Cavallara). Potom ide cestom Bastian sve do križanja s cestom koja vodi iz mjesta Castelgomberto. Odatle ide cestom Bernuffi te skreće nadesno i nastavlja se do sela Sant’Urbano. Na križanju skreće ulijevo i prati cestu koja vodi za Sovizzo Alto te dolazi do mjesta Casa Cattana, gdje skreće udesno te slijedi cestu Caussa; na kraju te ceste ponovno skreće udesno i nastavlja se cestom (selo Carbonara) sve do mjesta Bastia Bassa, a odatle se nastavlja do mjesta Campestrini te potom do mjesta Villa Cordellina. Potom skreće udesno do križanja s državnom cestom br. 246 te skreće ulijevo na cestu Montorso. Područje obuhvaća i lokalitet gdje se nalaze dvorci Romea i Julije.

Granica potom slijedi cestu za Montecchio Maggiore i Montorso sve do mosta na rječici Chiampo. Prelazi preko vodotoka i nastavlja se u smjeru juga do ceste za Zermeghedo preko mjesta Mieli. Od križanja s cestom Mieli skreće ulijevo prema mjestu Belloccheria. Razgraničenim područjem smatra se područje koje slijedi konturu uzvisine sve do križanja s cestom Perosa. Odatle se nastavlja prema selu Montebello cestom Castelleto sve do križanja s cestom Mira. Odatle ide cestom Contrada Selva sve do križanja Casa Cavazza s cestom koja vodi za Zermeghedo.

Granica slijedi cestu Agugliana i nastavlja se u smjeru sela La Guarda. Oko 300 metara od sela skreće udesno uzduž puta koji povezuje to selo s granicom mjesta Gambellara te se nastavlja u smjeru sjevera do kote 143.

Potom se spušta seoskim putem koji vodi za selo Gambellara, koji presijeca u smjeru zapada uzduž ceste koji vodi iz sela Gambellara do mjesta Calderina, gdje se spaja s granicom početnog područja u pokrajini Verona.

7. Glavne sorte vinove loze

Durella B.

8. Opis povezanosti

„Lessini Durello”/„Durello Lessini”

Tradicionalni način uzgoja „Pergola Veronese” omogućuje staroj i autohtonoj sorti Durella optimalno zrenje. Ta značajka, u kombinaciji s uzgojem na padinama i tlu vulkanskog podrijetla, daje tom pjenušavom vinu karakterističnu kiselost. Durello se odlikuje mineralnim i kremenastim notama koje se isprepliću s blagim do izraženijim natruhama zelene jabuke. Arome su složene i daju naslutiti mineralno podrijetlo. s notama koje podsjećaju na morski jod i sumpor.

9. Osnovni dodatni uvjeti (pakiranje, označivanje, ostali zahtjevi)

NE POSTOJE

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/13964

(1) SL L 9, 11.1.2019., str. 2.